OpenLLM-France/wikimedia huggingface dataset:
# Entre Douro e Minho

Entre Douro e Minho a oa unan eus proviñsoù kozh Portugal, e gwalarn ar vro. Enni e oa distrigoù Viana do Castelo, Braga, Porto ha lodennoù eus distrigoù Aveiro, Viseu ha Vila Real, da vare rouantelezh Portugal. Diwezhatoc'h e voe rannet etre Proviñs Minho ha Douro Litoral.
Eus ar broviñs-se eo ganet Portugal ha ganti ez eus un identelezh kreñv a-fet douaroniezh ha poblañs. Stank eo ar menezioù, ar stêrioù, ar c'hestell... Porto ha Braga eo an div gêr vrasañ.
# Entre todas las mujeres

...Entre todas las mujeres zo un albom spagnolek gant trizek kanerez o kanañ trizek kanaouenn savet gant ar c'haner spagnol Joaquín Sabina, hag enrollet en 2003.
War-bouez ar ganaouenn enrollet gant ar ganerez arc'hantinat Adriana Varela en Buenos Aires e voe enrollet ar peurrest e Spagn, ha kenaozet gant ar c'haner Víctor Manuel.

## Kanaouennoù ha kanerien

* «Que se llama Soledad» (Rosario Flores)
* «Con la frente marchita» (Adriana Varela)
* «Calle Melancolía» (Carmen París)
* «Quién me ha robado el mes de abril» (Ana Belén)
* «Corre dijo la tortuga» (Julieta Venegas)
* «Contigo» (Niña Pastori)
* «Noches de boda» (Chavela Vargas)
* «Y nos dieron las 10» (Tamara)
* «Con dos camas vacías» (María Jiménez)
* «La canción de las noches perdidas» (Pasión Vega)
* «A la sombra de un león» (Soledad Giménez)
* «Esta boca es mía» (Olga Román)
* «Por el bulevar de los sueños rotos» (Lúa Ríos)
# Entratico

Entratico zo ur gumun eus Italia, e proviñs Bergamo, e rannvro Lombardia.
# Helena Bonham Carter

Helena Bonham Carter CBE, ganet d'ar 26 a viz Mae 1966, zo un aktourez saoz. Brudet eo bet gant he rolloù e filmoù "blockbuster", dreist-holl dramaoù. Enoret eo bet gant prizioù lies ha lakaet he anv evit meur a briz, evel ar British Academy Film Awards hag an International Emmy Award, ha div wech evit daou Academy Awards, pevar British Academy Television Awards, pemp Primetime Emmy Awards, ha nav Golden Globe Awards.
Bonham Carter a zo deuet war-wel o c'hoari Lucy Honeychurch en A Room with a View (1985) hag ar benndudenn en Lady Jane (1986).
# Helena Antonia

Helena Antonia (1550–1595), ganet e Liège, a oa korrez al lez, hag ur vaouez varvek e lez an impalaerez santel Maria Aostria (1528-1603), ha goude e lez Marc'harid Aostria (1584-1611) e Spagn, hag e lez Konstanza Aostria, rouanez Pologn.
# Helena Patursson

Súsanna Helena Patursson (1864 en Kirkjubøur – 1916 en Kirkjubøur) a oa un aktourez ha skrivagnerez faeroek. Ganti e voe skrivet ar c'hentañ pezh e yezh he bro. He breudeur Sverre Patursson ha Jóannes Patursson a oa brudet ivez.
# Helena Cain

An Amiral Helena Cain zo un dudenn ijinet er stirad skinwel skiant-faltazi Battlestar Galactica. An dudenn a zo c'hoariet gant an aktourez Michelle Forbes.

## Liammoù diavaez

* Helena Cain war Battlestar Wiki
# Helena Danmark

Helena Danmark (e-tro 1180 - 22 a viz Du 1233 e Lüneburg) a oa ur briñsez, hêrez Garding ha Dugez Lüneburg dre eurediñ. Henvamm tiegezh Welf e voe.

## He buhez

Merc'h yaouankañ ar roue Valdemar Iañ Danmark (1131-1182) hag e wreg ar briñsez Sofia Minsk (1141-1198) e oa Helena. C'hoar e oa d'ar rouaned danat Knut VI ha Valdemar II ha d'ar rouanez Ingeborg Bro-C'hall.
En hañv 1202 e timezas Helena gant an dug Gwilherm Lüneburg (1184-1213) e Hamburg. Evel-se e teuas da vezañ c'hoar-gaer an dug Herri al Leon a Saks hag e wreg, ar briñsez saoz Matilda. Ganet e voe ur mab, hag a zeuas da vezañ Otto Iañ yaouank Brunswick-Lüneburg (1204-1252). Da heul marv trumm gwaz Helena e 1213 e renas he breur an Impalaer Otto IV e Lüneburg. Lezroue e voe e-lec'h Otto yaouank. Otto a voe lakaet da hêr madoù an tiegezh Welf gant e eontr Herri Gozh.
E 1233 e varvas an dugez ha douaret e voe e manati beneadat Sant Mikel e Lüneburg.

## Liamm diavaez

* Helena Danmark el lec'hienn alamanek Genealogie Mittelalter
# Helena Sveden

Helena pe Elin, anavezet ivez evel Maer, Mär pe Mö (ganet en XIvet kantved – floruit war-dro 1105/10), a oa rouanez Sveden evel pried Inge an Henañ, ha marteze c'hoar da Blot-Sweyn Roue Sveden.
# Helen Watts

Helen Josephine Watts CBE, bet ganet d'ar 7 a viz Kerzu 1927 en Aberdaugleddau (Sir Benfro) hag aet d'an Anaon d'ar 7 a viz Here 2009 er memes kontelezh, a oa ur ganerez contralto kembreat.
Kanet he deus pezhioù savet gant Bach ha Händel, hag ivez gant Britten, Delius, Monteverdi, Mozart, Schönberg, Mahler, Tippett,...

## Liamm diavaez

* (en) Buhez Helen Watts
# Helena (Montana)

Helena eo kêr-benn stad Montana e Stadoù-Unanet Amerika. Er bloavezh 2010 e oa 28 190 a annezidi o chom enni. Krouet eo bet anv Helena en ur mod ofisiel e 1864.

## Liammoù diavaez

* (en) Lec'hienn ofisiel
a vo kavet e Wikimedia Commons.
# Eudromia

Eudromia :
| Eudromia elegans. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Anv skiantel ||
| Eudromia Geoffroy Saint-Hilaire, 1832 ||
| D'ar vevoniezh e tenn ar pennad-mañ. ||
Eudromia a zo ur genad e rummatadur an evned : unan eus an nav genad a ya d'ober ar c'herentiad Tinamidae an hini eo.
Krouet e oa bet e 1832 gant al loenoniour gall Isidore Geoffroy Saint-Hilaire (1805-1861).

## An anv

Eudromia a sinifi kement ha redadenn vat. Dave a ra eus o barregezh da achap kuit diouzh o freizhataerien o redek.

## Spesadoù hag an isspesadoù anezhe

Daou spesad tinamoued kuchennek zo er genad :
* Eudromia elegans
** E. e. albida, E. e. devia, E. e. elegans, E. e. intermedia, E. e. magnistriata, E. e. multiguttata, E. e. numida, E. e. patagonica, E. e. riojana hag E. e. wetmorei,
* Eudromia formosa
** E. f. formosa hag E. f. mira.
O c'havour a reer e Suamerika.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Tinamidae/Eudromia (lennet e-barzh d'ar 5 a viz Genver 2016).
# Eudyptes pachyrhynchus

Eudyptes pachyrhynchus :
| Eudyptes pachyrhynchus, luc'hskeudennet e Park broadel Fiordland (Zeland-Nevez). Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Sphenisciformes |
| Kerentiad : | Spheniscidae |
| Genad : | Eudyptes |
| Anv skiantel ||
| Eudyptes pachyrhynchus G.R. Gray, 1845 ||
| D'ar vevoniezh e tenn ar pennad-mañ. ||
Eudyptes pachyrhynchus a zo ur spesad evned eus kerentiad ar Spheniscidae.
Graet e vez "tawaki" anezhañ e maorieg.

## Doareoù pennañ

Dic'houest eo ar spesad da nijal.

## Boued

Bevañ a rafe diwar stivell dreist-holl, ha diwar gresteneged ha pesked ivez.

## Annez

Kavout a reer ar spesad en Enez ar Su (Zeland-Nevez) hag en inizi izantarktikel tost.

## Liammoù diavaez

* Eudyptes pachyrhynchus war al lec'hienn BirdLife International.
* Eudyptes pachyrhynchus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Eudyptes pachyrhynchus war al lec'hienn Avibase.
# Eudromia formosa

Eudromia formosa :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Eudromia |
| Anv skiantel ||
| Eudromia formosa (Lillo, 1905) ||
| D'ar vevoniezh e tenn ar pennad-mañ. ||
Eudromia formosa a zo ur spesad evned eus kerentiad an Tinamidae.
Anvet e voe Calopezus formosus da gentañ-penn (e 1905) gant an naturour arc'hantinat Miguel Lillo (1862-1931).

## Annez hag isspesadoù

Ar spesad a gaver an daou isspesad anezhañ :
* Eudromia formosa formosa, e koadegi krin hanternoz-kreiz Arc'hantina,
* Eudromia formosa mira, e koadegi krin Paraguay ha hanternoz-tost Arc'hantina moarvat.

## Liammoù diavaez

* Eudromia formosa war al lec'hienn BirdLife International.
* Eudromia formosa war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Eudromia formosa war al lec'hienn Avibase.
# Eudromias

Eudromias :
| Eudromias morinellus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Charadriiformes |
| Kerentiad : | Charadriidae |
| Genad : | Eudromias |
| D'ar vevoniezh e tenn ar pennad-mañ. ||
Eudromias zo ur genad e rummatadur an evned, ennañ spesadoù a c'hell bezañ rummataet e genadoù all.

## Spesadoù

* morlivid-menez, Eudromias morinellus (pe Charadrius morinellus)
* Eudromias ruficollis (pe Oreopholus ruficollis)
# Eudynamys

Eudynamys :
| Eudynamys scolopacea ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Cuculiformes |
| Kerentiad : | Cuculidae |
| Genad : | Eudynamys |
| D'ar vevoniezh e tenn ar pennad-mañ. ||
Eudynamys zo ur genad e rummatadur an evned, ennañ evned kar d'ar c'houkouged.

## Spesadoù

* Eudynamys melanorhynchus
* Eudynamys orientalis
* Eudynamys scolopaceus
* Eudynamys taitensis
# Eudromia elegans

Eudromia elegans :
| Eudromia elegans. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Tinamiformes |
| Kerentiad : | Tinamidae |
| Genad : | Eudromia |
| Anv skiantel ||
| Eudromia elegans I. Geoffroy, 1832 ||
| D'ar vevoniezh e tenn ar pennad-mañ. ||
Eudromia elegans a zo ur spesad evned eus kerentiad an Tinamidae.

## Boued

Bevañ a ra diwar amprevaned (dreist-holl e-pad an hañv), delioù, frouezh ha greun.

## Annez hag isspesadoù

Ar spesad a gaver an dek isspesad anezhañ :
* Eudromia elegans albida, e savanennoù krin kornôg Arc'hantina (San Juan),
* Eudromia elegans devia, e mervent Arc'hantina e-harz an Andoù (Neuquén)
* Eudromia elegans elegans, e kreiz Arc'hantina (Río Negro ha Neuquén),
* Eudromia elegans intermedia, en Andoù gwalarn Arc'hantina (eus Salta da gCatamarca),
* Eudromia elegans magnistriata, en Andoù gwalarn Arc'hantina (Tucumán ha hanternoz Córdoba),
* Eudromia elegans multiguttata, e geotegi krin reter-kreiz Arc'hantina,
* Eudromia elegans numida, e geotegi krin kreiz Arc'hantina,
* Eudromia elegans patagonica, e kreisteiz Arc'hantina (eus Neuquén da Santa Cruz) ha kreisteiz-tost Chile,
* Eudromia elegans riojana, en Andoù gwalarn Arc'hantina (La Rioja ha San Juan),
* Eudromia elegans wetmorei, e kornôg Arc'hantina (hanternoz-kreiz Mendoza).

## Liammoù diavaez

* Eudromia elegans war al lec'hienn BirdLife International.
* Eudromia elegans war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Eudromia elegans war al lec'hienn Avibase.
# Eudyptes

Eudyptes :
| Eudyptes chrysocome. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Sphenisciformes |
| Kerentiad : | Spheniscidae |
| Anv skiantel ||
| Eudyptes Vieillot, 1816 ||
| D'ar vevoniezh e tenn ar pennad-mañ. ||
Eudyptes a zo ur genad e rummatadur an evned, krouet e 1816 gant an evnoniour gall Louis Jean Pierre Vieillot (1748-1831). Unan eus ar seizh genad a ya d'ober ar c'herentiad Spheniscidae (hini ar manked) eo.

## Spesadoù hag an isspesadoù anezhe

Seizh spesad manked kuchennek zo er genad-mañ :
* ar mank-karreg (Eudyptes chrysocome)
** E. c. chrysocome hag E. c. filholi,
* ar mank kuchenn aour (Eudyptes chrysolophus),
* ar mank Moseley (Eudyptes moseleyi),
* Eudyptes pachyrhynchus,
* ar mank Snares (Eudyptes robustus),
* ar mank Schlegel (Eudyptes schlegeli),
* ar mank kabellek (Eudyptes sclateri).

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Gorfoued anv boutin ar genad hervez Martial Ménard, Dictionnaire français-breton, Éditions Palantines, 2012, pajenn 645a.
* ↑ Roadennoù IOC World Bird List diwar-benn Spheniscidae/Eudyptes (lennet e-barzh d'an 9 a viz C'hwevrer 2016).
# Eudyptula

Eudyptula :
| Mankiged glas ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Sphenisciformes |
| Kerentiad : | Spheniscidae |
| Genad : | Eudyptula |
| Anv skiantel ||
| Eudyptula Bonaparte, 1856 ||
| D'ar vevoniezh e tenn ar pennad-mañ. ||
Eudyptula a zo ur genad e rummatadur an evned. Unan eus ar 6 genad a ya d'ober ar c'herentiad Spheniscidae (hini ar manked) eo.

## Spesadoù

N'eus nemet ur spesad manked er genad-mañ:
* ar Mankig glas (Eudyptula minor)
** ar Mankig eskell gwenn (E. m. albosignata) a zo renket evel isspesad d'ar mankig glas bremañ.

## Liammoù diavaez

a vo kavet e Wikimedia Commons.
# Eufrates

An Eufrates, pe Eufrat, a zo ur stêr eus mervent Azia a red dre Turkia, Siria hag Irak.
# Eufronios

Euphronios (war-dro 535 - war-lerc'h 470 kent JK) a oa ur poder ha liver en Aten etre dibenn ar VIvet kantved ha deroù ar Vvet kantved kent JK.
# Franz von Bayros

Franz von Bayros (28 a viz Mae 1866 e Zagreb (Aostria-Hungaria, hiziv an deiz e Kroatia) - 3 a viz Ebrel 1924 e Vienna) a oa un treser, ur skeudennaouer hag ul liver aostrian anavezet ivez dindan an anv Markiz Bayros. Brudet eo dreist-holl a-drugarez d'e bortfolio Erzählungen am Toilettentische.
Alies e vez keñveriet e oberennoù gant re Aubrey Beardsley ha re Félicien Rops.
Azalek 1890 e kenlabouras gant ar poltreder Eugen Felix (1836-1906), hag al livour gweledvaoù Gottfried Seelos (1829-1900). Bayros a zarempredas ivez ar sonaozer Johann Strauss, hag e verc'h-vihan, anvet Alice, a zimezas gantañ e 1896.

## E oberenn

Skeudennoù :
* 1905 - Fleurettens Purpurschnecke. Erotische Lieder und Gedichte aus dem 18. Jahrhundert
* 1905 - Die Geschichte der Manon Lescaut und des Chevalier Desgrieux gant Abbé Prévost
* 1906 – Die Memoiren der Fanny Hill gant John Cleland
* 1906 - Die geschwätzigen Kleinode gant Denis Diderot
* 1906 - Die Bohème gant Henri Murger
* 1907 - Die hundert neuen Novellen gant Antoine de La Sale
* 1907 - Die hübsche Andalusierin gant Francisco Delicado
* 1909 - Le Conte de tous les contes ou le Pentameron gant Giambattista Basile
* 1910 - La Belle Fille Pao gant Otto Julius Bierbaum
* 1911 – Das Decamerone gant Giovanni Boccaccio
* 1912 - Das Füßchen der gnädigen Frau und anderes gant Gustav Hochstetter
* 1913 - Von Königen und Jakobinern gant Hans Ludwig Rosegger
Oberennoù all :
* Die Bonbonnière. Galante und artige Sammlung erotischer Phantasien (1907)
* Geschichten aus Aretino (1907)
* Die Grenouillière, portfolio 15 tresadenn ennañ (1907), dindan ul lesanv
* Erzählungen am Toilettentische portfolio 15 tresadenn ennañ (Privatdruck 1908), dindan ul lesanv
* Bilder aus dem Boudoir der Madame CC portfolio 30 tresadenn ennañ (Privatdruck 1912)
* Lesbischer Reigen portfolio 6 tresadenn ennañ (Privatdruck Budapest 1920)
* Garten der Aphrodite portfolio 18 tresadenn ennañ
* Les 1001 Nuits 5 tresadenn (Verlag Wilhelm Borngräber ; Berlin 1913)

## Liamm diavaez

a vo kavet e Wikimedia Commons.
* The Decadence of the Marquis von Bayros
# Franz von Papen

Franz Joseph Hermann Michael Maria von Papen zu Köningen (29 Here 1879 - 2 Mae 1969) a oa un ofiser, diplomat ha politikour alaman. Kañseller Alamagn e oa e 1932, hag eilkañseller dindan Adolf Hitler en 1933-1934. Unan eus renerien strollad politikel ar c'hreiz e oa betek 1932, ha kuzulier da Paul von Hindenburg, prezidant Republik Weimar. Von Papen eo an hini a reas da Hindenburg envel Hitler da Gañseller. Kuitaat a reas ar gouarnamant goude Nozvezh an Hirgontilli.
| En e raok: Heinrich Brüning | Kañseller Alamagn Mezheven 1932 – Du 1932 | War e lerc'h: Kurt von Schleicher |
a vo kavet e Wikimedia Commons.
# Franz Xaver Winterhalter

Franz Xaver Winterhalter (1805–1873) a oa ul livour ha poltredour alaman diouzh ar c'hiz e metoù an tiegezhioù uhel hag e lezioù Europa an XIX$^{vet}$ kantved.

## Poltredaoueg

* Sofia Sveden, dugez-veur Baden (1828)
* Karl Joseph Berkmüller (1830)
* Ar c'hont Ludwig von Langestein (1834)
* Italianez gant he bugel (1836)
* C'hwekat Farniente (1836)
* Il Decameron (1837)
* Ar c'hont Jenison-Walworth (1837)
* Ar priñs Alexandre Berthier de Wagram hag e verc'h Malcy (1838)
* Louis-Philippe Iañ (1839)
* Helene zu Mecklenburg-Schwerin hag he mab Philippe d'Orléans (1838-1894) (1839)
* Louise-Marie d'Orléans (1841)
* Leopold Iañ Belgia (1841)
* La siesta (1841)
* Maria Cristina an Div Sikilia (1806-1878) (1841)
* Maria Amalia Teresa an Div Sikilia (1842)
* Alexandrine von Baden (1842)
* Ar priñs Albert von Sachsen-Coburg und Gotha (1842)
* Ar Rouanez Victoria (1842)
* François d'Orléans, priñs Joinville (1843)
* Marie-Caroline de Bourbon-Siciles, dugez Aumale (1846)
* Napoleon III (1852)
* Isabel II, rouanez Spagn
* (1856)
* Eugénie de Montijo hag he mab (1857)
* (1857)
* (1857)
* Augusta von Sachsen-Weimar-Eisenach, rouanez Prusia (1858)
* (1858)
* (1861)
* Sophie von Württemberg (1863)
* Masimilian Mec'hiko (1864)
* (1864)
* Barbara Dmitrievna Mergassov Rimsky-Korsakova
* (1864)
* Alexandra Danmark(1864)
* Olga von Württemberg, Dugez-veur(c. 1864)
* Elesbed Wittelsbach, impalaerez Aostria(1864)
* Elesbed Wittelsbach (1864)
* Franz Joseph Iañ, Impalaer Aostria (1865)
* Elesbed Wittelsbach (1865)
* Victoria ar Rouantelezh-Unanet (1840-1901), priñsez roueel Prusia (1867)
# Franz von Paula Schrank

Franz von Paula Schrank, ganet e 1747 e Varnbach e-tal Schärding en Aostria, ha marvet e 1835 e München, a oa ur beleg jezuist hag un naturalour alaman.
# Franz von Suppé

Franz von Suppé, pe Suppè, (1819 en Spalato (Split), Dalmatia - 1895 en Vienna), a oa ur sonaozour aostrian.
# Franz von Preußen

Franz von Preußen, pe Franz Wilhelm Victor Christoph Stephan, ganet e 1943, zo ur priñs alaman. Anavezet e oa ivez, etre 1976 ha 1986, evel Mikhail Pavlovich Rusia.
Mab eo d'ar priñs Karl Franz Joseph von Preußen (1916−1975) ha d'ar briñsez Henriette Hermine Wanda Ida Luise von Schönaich-Carolath.

## Dimeziñ ha bugel

Dimezet eo bet d'ar briñsez rus Maria Vladimirovna Romanova en ti-kêr Dinarzh d'ar 4 a viz Gwengolo 1976 hag en iliz d'an 22 a viz Gwengolo 1976 en Madrid. Ur mab o deus bet. Torret eo bet o dimeziñ e 1986.
# Franz von Retz

Franz von Retz (1343 en Retz (Aostria-Izel), 1427 en Vienna) a oa ur beleg dominikan hag un doueoniour aostrian.
# Franz von Sachsen-Coburg-Saalfeld (1750-1806)

Franz Friedrich Anton von Sachsen-Coburg-Saalfeld (1750-1806) a oa ur priñs alaman, dug Sachsen-Coburg-Saalfeld . Dimezet e oa da Auguste Reuß zu Ebersdorf (1757-1831).

## Bugale

* Sophie (1778–1835)
    dimezet e 1804 da Emmanuel von Mensdorff-Pouilly, adal 1818 kont Mensdorff-Pouilly (1777–1852)
* Antoinette (1779–1824)
    dimezet e 1798 d'ar priñs Alexander Friedrich Karl von Württemberg (1771–1833)
* Juliane (1781–1860), „Anna Fjodorowna“
    dimezet e 1796 da Konstantin Pawlowitsch (1779–1831)
* Ernst (1784–1844), dimezet div wech:
    e 1817 da Luise von Sachsen-Gotha-Altenburg (1800–1831)
    e 1832 da Marie von Württemberg (1799–1860)
* Ferdinand (1785–1851)
    dimezet e 1816 da Maria Antonie Gabriele von Koháry (1797–1862)
* Viktoria (1786–1861), dimezet div wech:
    e 1803 da Emich Carl (1763–1814)
    e 1818 da Edward Augustus, Dug Kent ha Strathearn (1767–1820)
* Marianne Charlotte (1788–1794)
* Leopold (1790–1865), roue ar Velgiz, dimezet teir gwech :
    e 1816 da Charlotte Augusta Kembre (1796–1817)
    e 1829 da Karoline Bauer (1807–1877),
    e 1832 da Louise d’Orléans (1812–1850)
* Maximilian (1792–1793)
# Franz von Stuck

Franz von Stuck (23 a viz C'hwevrer 1863 e Tettenweis - 30 a viz Eost 1928 e München) a oa ul livour alaman a vez renket e luskad an arouezouriezh hag e hini an eztaolouriezh.
E Tettenweis, e Bavaria voe ganet, ha studiañ a reas en akademiezh München. Brudet e teuas da vezañ goude bezañ skeudennoù er Fliegende Blätter ha re all da ginklañ levrioù. Azalek 1889 en em ouestlas d'al livañ, ha berzh a reas kerkent ha savet e daolenn gentañ, anvet The Warder of Paradise. A-fet livañ e tiskouezas e oa barrek evit a selle ouzh aozañ e daolennoù, ha lavaret e vez e tenn e oberennoù da gizelladurioù. Lod brasañ e oberennoù a denn d'ar mojennerezh ha d'ar skeudennadurioù. Daoust ma plede gant dodennoù klasel ne oa ket kalsl e zoare da livañ. E varregezhioù a weler en atlet en arem a gizellas : he gwelout a c'haller e Berlin, Budapest hag e Hamburg.
E-touez e daolennoù brudetañ emañ Ar Pec'hed ha Brezel (Pinakothek München), Ar Sfinks, Ar C'hroazstagadur, Ar Gevezerien, Baradoz kollet, Oedipus, Temptadur ha Lusifer.
E 1914 e voe unan eus sinerien Manifesto an 93 kefredour. Daoust dezhañ bezañ bet kelenner en akademiezh e voe ezel ivez eus Sezession München.

## Levrlennadur

* Jo-Anne Birnie Danzker, Ulrich Pohlmann und J.A. Schmoll gen. Eisenwerth (Hrsg.): Franz von Stuck und die Photographie. Inszenierung und Dokumentation. München, 1996
* Birgit Jooss: Ateliers als Weihestätten der Kunst. Der „Künstleraltar“ um 1900. München, 2002
* Eva Mendgen: Franz von Stuck 1863-1928. „Ein Fürst im Reiche der Kunst“. Taschen, Köln, 1994
* Thomas Blisniewski: „Mit glühenden Augen lockt das nackte Weib“ – „Die Sünde“ Franz von Stucks im Wallraf-Richartz-Museum. Fondation Corboud. In: Kölner Museums-Bulletin. Berichte und Forschungen aus den Museen der Stadt Köln (1) 2004, S. 22-33

## Liammoù diavaez

* Museum Villa Stuck
* Oberennoù Franz von Stuck
* Franz von Stuck: Living Images
* The Modern Lucifer
* BezMary ha Franz von Stuck
a vo kavet e Wikimedia Commons.
# Eva Ström

Eva Ström :
| Ganedigezh | 1947 e Lidingö |
| Yezh skrivañ | svedeg |
| Rumm lennegel | romantoù, pozioù, buhezskridoù, burutellañ |
| Enorioù | Priz lennegezh Kuzul an Norzh 2003 |
| kemmañ |
Eva Ström (1947 e Lidingö) a zo ur skrivagnerez pozioù, romantoù, buhezskridourez ha burutellerez svedat. E 1977 e voe embannet he dastumad barzhonegoù Den brinnande zeppelinaren. Fizikourez eo ivez, hag etre 1974 ha 1988 e voe mezegez. Goude-se e kasas hec'h holl amzer o skrivañ.
E 2003 e tegemeras Priz lennegezh Kuzul an Norzh gant he dastumad barzhonegoù Revbensstäderna . E miz Genver 2001 e voe dilennet ezel eus Akademiezh skiantoù rouantelezh Sveden.
Mamm Karin Ström eo.

## Notennoù

* ↑ http://www.norden.org/nr/pris/lit_pris/uk/arkiv.asp?&lang=&p_id=542 Nordic Council Literature Prize list of winners
* ↑ Royal Swedish Academy of Sciences: Från teoretisk magnetism till brinnande zeppelinare – fem nya ledamöter invalda i akademien, kemennadenn, 3 a viz C'hwevrer 2010
# Evagoras Pallikarides

Evagoras Pallikarides a oa ur barzh hag emsaver kiprenezat, eus an EOKA (gresianeg : Εθνική Οργάνωσις Κυπρίων Αγωνιστών, Ethnikí Orgánosis Kypríon Agonistón, « Aozadur Broadel ar Stourmerien Giprenezat »), hag a stourme er bloavezhioù 1955–1959 a-enep gwask ar Rouantelezh-Unanet e Kiprenez. Harzet e voe d'an 18 a viz Kerzu 1956 pa voe tapet o tougen armoù war un azen.
Krouget e voe d'ar 27 a viz C'hwevrer 1957.
Haroz broadel eo e Kiprenez e-touez Kipreneziz c'hresianek.
# Evaj du

Un evaj lidel aozet gant an Indianed e oa an evaj du, hag evet er pezh a zo bremañ gevred ar Stadoù Unanet . Prientet e veze gant delioù rostet un doare iliav (Ilex Vomitoria). Karget a g-kafein e oa hag implijet e veze gant an drevadennerien pa vanke an te pe ar c'hafe.
Dilezet e voe an evaj du pa voe harluet Indianed ar gevred da Oklahoma ma ne gresk ket Ilex Vomitoria.

## Gwelet ivez

Te
Kafe
Mate
Tereré
# Eva no duerme

Eva no duerme a zo ur film arc'hantinat-spagnol-gall savet gant ar filmaozer Pablo Aguero ha deuet er-maez e 2015.

## Ranniata

* Gael García Bernal : Massera
* Denis Lavant : Koenig
* Sofia Brito : Esther
* Daniel Fanego : Aramburu
* Imanol Arias : Dr. Ara
* Nicolás Goldschmidt : Robles

## Liammoù diavaez

* Eva no duerme pajenn Allociné